Budapesti Általános Iskolások Matematika Versenye  
2015-2016  
6.osztály  
Döntő

Megoldások

1. *Peti gondolt néhány 20-nál kisebb pozitív egész számra. A következőket árulta el:*
2. *3 db 3-mal osztható van a számok között.*
3. *4 db közülük kétjegyű.*
4. *Nincs köztük 6-tal osztható.*
5. *3 db páratlan.*

*Hány db számra gondolhatott Peti?*

**Megoldás:** (1) és (3) miatt minden 3-mal osztható szám páratlan, ezek csak a 3, 9, 15 lehetnek   
(2) szerint még legalább 3 darab 2-jegyű kell, és (4) miatt csak ezek csak párosak lehetnek, miközben 3-mal sem oszthatók. Ilyen számok már csak a 10, 14, 16. Mivel legalább 3 darab kell, és több nincs is, ezért csak 6 számra gondolhatott Peti, méghozzá csakis ezekre: 3, 9, 10, 14, 15, 16. ( Ellenőrzés.)

1. *Egy körhintán az ülések 6 különböző állatfigurát mintáznak. 3 testvérpár úgy szeretne felülni a hintára, hogy mindenkivel pontosan szemben üljön a testvére. (Ha két testvér között kifeszítünk egy kötelet, a körhinta átmérőjét kapjuk.)  
   Hány különböző ülésrend alakítható ki? (Két ülésrend különböző, ha legalább egy gyerek másik állatfigurára kerül.)*

**1. megoldás:** Jelöljük a testvérpárok közül az egyiket *A, B, C* betűkkel. A 6 ülésből  *A* szabadon választ, ekkor azonban testvére csakis 1 székre ülhet – a szemköztesre. Így *B*-nek 4 szabadon választható ülés maradt, míg testvére megint nem választhat csak 1-et. *C*-nek a maradék 2 ülőhely bármelyike jó, míg testvére ül az utolsó szabad helyre.   
Így a lehetőségek száma: 6⋅4⋅2 = 48.  
**2. megoldás**: A 3 testvérpár 3 szemköztes ülést 3⋅2⋅1 = 6 féleképp választhat. Ezután még az *A* testvérek helyet cserélhetnek mind a 6 esetben (⋅2 ), majd *B* tesók is helyet cserélhetnek minden eddig számolt esetben (⋅2), végül *C* páros is helyet cserélhet minden eddigi esetben. Így a lehetőségek száma: 6⋅2⋅2⋅2 = 48.

1. *Egy ligetben 240 énekesmadár él, rigók és mások. A rigók számának 2/3-a annyi, mint a nem rigók számának 2/5-e. Hány nem rigó az énekesmadarak közül?*

**Megoldás:** A rigók számának harmada legyen az egység (e). (Ha a rigók számának 2/3-a egyenlő a nem rigók számának 2/5-ével, akkor a rigók számának harmada is egyenlő a nem rigók számának ötödével.)  
Így a rigók száma 3e, a nem rigók száma 5e. Az énekes madarak száma 3e + 5e = 8e = 240. Innen e = 30, a nem rigók száma tehát 5⋅30 = 150.  
(Ell. :A rigók száma 3⋅30 = 90, és 150 + 90 = 240. A rigók számának 2/3-a 60, és a nem rigók számának 2/5-e is 60.)

1. *Összeadtuk a pozitív egészeket 1-től 240-ig. Mennyivel lenne kevesebb az eredmény, ha a 3-mal oszthatókat kihagytuk volna az összegből?*

**Megoldás:** Az eredmény a 3-mal oszthatók összegével kevesebb, ezt kell tehát kiszámolni. Minden 3. szám osztható 3-mal, ezért 240:3 = 80 darab ilyen szám van.  
3 + 6 + 9 + …. + 240 = 9720. (A kiszámítás részleteire számos jó módszer lehet.)

1. *Lehet-e egy tengelyesen tükrös négyszögnek  
   a) pontosan 3 egyenlő oldala;  
   b) pontosan 3 egyenlő szöge;  
   c) pontosan 3 egyenlő oldala és pontosan 3 egyenlő szöge?  
   Válaszodat indokold!*

**Megoldás:  
a)** Igen, pl egy húrtrapéz két szára és az egyik alapja lehet egyenlő.

**b)** Igen, egy deltoidnak a szimmetriatengely két oldalán lévő szöge és egy a tengely által metszett szöge lehet egyenlő. (Pl 40°, 40°, 40°, 240°, vagy 110°, 110°, 110°, 30°)

**c)** Nem.  
Tengelyes tükrözés esetén szakasz és a képe egyenlő hosszú, ezért, ha pontosan 3 oldal egyenlő, akkor az egyik önmaga tükörképe. Ennek az oldalnak felezőmerőlegese a tengely.  
Szög és a képe is egyenlő, így, ha pontosan 3 egyenlő szög van, akkor az egyik önmaga tükörképe, ennek a szögnek szögfelezője a tengely.   
A négyszög tehát húrtrapéz, amelynek ha van három egyenlő szöge, akkor van négy egyenlő szöge is (tehát négyzet).